钦定古今图书集成/明伦汇编/氏族典/第404卷 > 《廖用贤尚友录》 > 褚陶
## 钦定古今图书集成/明伦汇编/氏族典/第404卷 > 《廖用贤尚友录》 > 褚陶

按《晋书褚陶传》：“陶字季雅，吴郡钱塘人。少聪慧，以坟
典自娱。年十二，作《鸥鸟》《水硙》二赋，见者奇之。州郡辟
不就。吴平，召补尚书郎。张华见之，谓陆机曰：‘君兄弟
龙跃云津，顾彦先凤鸣朝阳，谓东南之宝已尽，不意
复见褚君’。迁九真太守，转中尉。年五十五卒。”